મૉડર્ન , ડાન્સર , એક્ટ્રેસ , આયટમ ગર્લ , હૉટ ગર્લ . . . અરે કેટલા વિશેષણો લગાવી દીધા ? આ તમામ વિશેષણો એક જ વ્યક્તિના નામ સાથે લાગી શકે છે અને તે છે રાખી સાવંત . રાખી સાવંત ટેલીવુડથી લઈ બૉલીવુડ સુધી અને છેક રાજકારણ સુધી પણ ચર્ચામાં રહેતુ એવુ નામ છે કે જે આજે 35મો જન્મ દિવસ ઉજવી રહ્યા છે . હિન્દી ઉપરાંત કન્નડ સહિત બીજી ભાષાઓની ફિલ્મોમાં કામ કરી ચુકેલા રાખી સાવંત ટેલીવિઝનના નાના પડદે પણ દેખાઈ ચુક્યાં છે . તેઓ રાજકારણમાં પણ ચર્ચામાં રહેતા આવ્યાં છે . તેઓ પોતાના વિવાદાસ્પદ નિવેદનો માટે પંકાયેલા છે . વર્લી - મુંબઈ ખાતે 25મી નવેમ્બર , 1978ના રોજ જન્મેલ રાખી સાવંત આજકાલ નવા વર્ષના સ્વાગત માટેની તૈયારીઓ કરી રહ્યાં છે . રાખી સાવંત કંટ્રી ક્લબ તરફથી યોજાનાર એશિયાની સૌથી મોટી ન્યુ ઈયર પાર્ટી માટે વ્યસ્ત છે . તેમણે તાજેતરમાં જ એક પ્રેસ કૉન્ફરંસ દરમિયાન આ અંગેની માહિતી પણ આપી . આવો આપને બતાવીએ રાખીના કેટલાંક આશ્ચર્યજનક અને વિવાદાસ્પદ નિવેદનો તેમની તસવીરો સાથે .